Visit Site
Recommended byColombia
అన్ని బిగ్ బాస్ హౌస్‌ల మాదిరే.. తెలుగు బిగ్ బాస్ సీజన్ 3లోనూ లవ్ ట్రాక్ ప్రయత్నాలు ముమ్మరం అయ్యాయి. అంతే కాదు డేటింగ్, రొమాన్స్ అంటూ గుసగుసలు మొదలయ్యాయి కూడా.
బిగ్ బాస్ హౌస్‌లో గ్లామర్ బ్యూటీగా ఎంట్రీ ఇచ్చిన పునర్నవి భూపాలంతో లవ్ గేమ్ స్టార్ చేశాడు రాహుల్ సిప్లిగంజ్ . గత వారం ఈ ఇద్దరి మధ్య లవ్ అండ్ డేటింగ్‌పై ఆసక్తికరమైన చర్చ నడించింది. డేటింగ్‌ చేస్తావా? అని పునర్నవిని అడిగితే నా రిలేషన్ స్టేటస్ నీకు తెలుసా? నాకు ఆల్రెడీ బాయ్ ఫ్రెండ్ ఉన్నాడని సున్నితంగా తిరస్కరించింది.
అయితే రాహుల్ మాత్రం పునర్నవి కోసం పులిహోర కలపడంలో బిజీగానే ఉన్నాడు. అయితే మరోసారి ఈ డేటింగ్ విషయంపై ఈ ఇద్దరి మధ్య సీరియస్ డిస్కషన్ నడిచింది. దీన్ని ప్రసారం చేయకుండా దాచేసిన బిగ్ బాస్ నిర్వాహకులు.. అన్ టోల్డ్ స్టోరీస్ పేరుతో మా మ్యూజిక్‌లో విడుదల చేస్తున్నారు.
ఈ సీక్రెట్ వీడియోలో.. పునర్నవి, రాహుల్‌లు పక్క పక్కనే కూర్చుని ఉండగా.. ‘నుమ్ ఏంటి మెంటల్ వాడిలా మాట్లాడతావ్.. ఇంట్లో వాళ్లతో పాటు నాగార్జున గారు కూడా లవ్ ట్రాక్ లవ్ ట్రాక్ అంటానే ఉన్నారు. నువ్ వాళ్లను ఒక్క మాట అనలేదు. నాగార్జున గారు డేటింగ్ అంటే.. పునర్నవి అన్నారు. ఆ డేటింగ్ వల్లే నిన్ను సేఫ్ చేశారని అంటుంటే నువ్ సైలెంట్‌గా ఎందుకు ఉన్నావు.
నేను చెప్పాను కదా.. అలాంటిది ఏం లేదు సార్.. తనతో సరదా కోసమే అలా ఉన్నా.. మాది ప్యూర్ ఫ్రెండ్ షిప్ అని చెప్పబోతున్నా.. ఇంతలో నాగార్జున గారు ఆపు రాహుల్ అనేశారు. ఇక నేను చేసేది లేక సైలెంట్‌గా ఉండిపోయా అని పునర్నవి సర్ధిచెప్పారు రాహుల్.
ఇక పక్కనే ఉన్న వితికా షెరూని పిలిచి పునర్నవి ఏం అంటుదో తెలుసా? తనతో డేటింగ్ వల్లే నన్ను ఎలిమినేట్ చేయకుండా ఉంచారని అనుకుంటున్నారట అని రాహుల్ చెప్పడంతో.. అరే ఆమె అలా అనలేదు నీకు సరిగా అర్ధంకాలేదని చెప్పుకొచ్చింది వితికా. చివర్లో నా బతుకు ఏంటో జిందగీలో ఈ అమ్మాయినే కలవాలని ఉందేమో అని అనడంతో పునర్నవి.. రాహుల్ ముఖంపై చిటికెలు వేస్తూ ఆటపట్టిస్తోంది. మొత్తానికి ఈ వీడియో ద్వారా హౌస్‌లో లవ్ ట్రాక్ మొదలైందని హింట్ ఇస్తున్నారు బిగ్ బాస్.
Video Courtesy Star Maa
X
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.